ועדת הכלכלה, כנסת 20, פרוטוקול מספר 904, 2018-12-27 08:50

יצחק וקנין: אני פותח את ישיבת ועדת הכלכלה בנושא צו התקשורת (בזק ושידורים) (פטור מרישוי לציוד קצה הפועל בשיטה התאית - -

לאה ורון: תאית – של תא.

יצחק וקנין: - - (רט"ן)) (תיקון), התשע"ט-2018.

יצחק וקנין: מי מציג את הדברים?

רועי ברית: רועי ברית, המחלקה המשפטית, משרד התקשורת.

רועי ברית: בוקר טוב.

רועי ברית: ראשית, תודה על כך שאנחנו מקיימים את הדיון בשעה כזאת והיום.

רועי ברית: אנחנו הבאנו לוועדה צו שמתקן צו קיים, צו התקשורת (בזק ושידורים) (פטור מרישוי לציוד קצה הפועל בשיטה התאית (רט"ן)).

רועי ברית: זה הצו שמסדיר את הרישוי ואת הסחר במכשירי טלפון סלולריים, מה שאנחנו קוראים ציוד קצה רט"ן.

רועי ברית: אלה המכשירים שלכולנו יש, וכן מכשירים דומים – טאבלטים שיש בהם כרטיס sim, מודמים וכדומה.

רועי ברית: אנחנו מביאים כמה תיקונים שחלקם נובעים מתיקון של הפקודה שנעשה במסגרת חוק ההסדרים בתחילת השנה, תיקונים נוספים שנובעים משינויים מבניים שנעשו במשרד וכן כמה שינויים ברגולציה עצמה, כמו שאני אפרט מייד.

לאה ורון: אני מבקשת להפנות את תשומת ליבך כי לישיבה הוזמנו נציגי שורה של חברות בתחום התקשורת.

לאה ורון: אני מניחה שהם לא מצאו לנכון להגיע משום שמדובר בפטורים, אבל מאוד חשוב לי שתראה שהוזמנו נציגים של חברת בזק, של הוט, של יס, ספקי אינטרנט, חברות לחיוג בין-לאומי, חברות טלפונים סלולריים, חברות לשיווק טלפונים סלולריים ואביזריהם, בעלי רישיונות רט"ן וירטואליים, וכיוצא בזה.

יצחק וקנין: כן.

רועי ברית: נתחיל בהקראה של הצו?

יצחק וקנין: ודאי.

רועי ברית: "צו התקשורת (בזק ושידורים) (פטור מרישוי לציוד קצה הפועל בשיטה התאית (רט"ן)) (תיקון), התשע"ט-2018

יצחק וקנין: הסבר.

רועי ברית: בתחילת השנה בחוק ההסדרים אנחנו תיקנו את הסעיף שמסמיך את שר התקשורת לקבוע את הצו הזה, ועכשיו אנחנו מתאימים את הפתיח של הצו לתיקון בסעיף המסמיך בפקודה.

רועי ברית: זה תיקון טכני.

יצחק וקנין: אוקיי.

יצחק וקנין: אתם מוסיפים את זה.

יצחק וקנין: כן?

רועי ברית: אנחנו מוסיפים את המילה "בכיר" בעקבות ההערה של הייעוץ המשפטי כאן בוועדה.

רועי ברית: אנחנו מבקשים לעשות תיקון נוסף בהגדרה אחרת, בהגדרה "ציוד קצה רט"ן".

נעמה דניאל: נסיים קודם עם המנהל.

רועי ברית: אני אסביר לעניין המנהל.

רועי ברית: המנהל זה בעצם עובד המשרד שנתונות לו הסמכויות השונות לפי הצו – רישוי, ביטול רישיונות – יש לו שורה של סמכויות שנתונות לו לפי הצו היום.

רועי ברית: כיום קבוע בצו שהמנהל הוא סמנכ"ל ספקטרום.

רועי ברית: זה תפקיד שכבר לא קיים במשרד, הוא בוטל, ואנחנו מציעים שהמנהל יהיה אותו גורם שהוגדר לאחרונה בפקודה, הוא עובד בכיר במשרד שכפוף במישרין למנכ"ל ואחראי על תחום הספקטרום.

רועי ברית: בעצם אנחנו עושים כאן האחדה בין המנהל כפי שהוא מוגדר בפקודה למנהל כפי שהוא יוגדר כאן בצו.

לאה ורון: אני מניחה שזה מר שוברט, שיושב איתנו פה.

נתי שוברט: היום זה אני.

נתי שוברט: אחרי התיקון זה שמילה, שהוא משנה למנכ"ל ומנהל מינהל הנדסה, כשאני סגן מנהל מינהל הנדסה.

יצחק וקנין: אוקיי.

רועי ברית: ואז ישנה באמת האפשרות לאצול לו את הסמכויות לעובד בכיר אחר במשרד.

נעמה דניאל: זה לפי הפקודה?

נעמה דניאל: יש לי שתי הערות כאן.

נעמה דניאל: אחת, בשיחות שלי עם משרד התקשורת התברר שלפעמים אוצלים את כל הסמכויות, לפעמים את חלקן, אז אני מציעה להוסיף, גם כדי להתאים למה שאמור בפקודה בסעיף 12א רבא: כולן או חלקן.

נעמה דניאל: שיהיה ברור שאפשר לאצול גם חלק מהסמכויות לעובד כזה וחלק לעובד אחר.

רועי ברית: עלינו התיקון מקובל.

נעמה דניאל: ואני מציעה להוסיף שהודעה על אצילה כאמור תפורסם ברשומות כדי באמת לקדם את עניין השקיפות, שאזרח יוכל לדעת מי מוסמך מכוח צו.

יצחק וקנין: כן.

רועי ברית: לעניין פרסום ברשומות אני אגיד שלדעתנו ההוראה אינה נדרשת, אנחנו מפרסמים ממילא אצילות סמכויות כאלה.

יצחק וקנין: אז מה אכפת לכם שזה יפורסם?

רועי ברית: אנחנו חושבים שזה לא נדרש לציין זאת במפורש, אבל אפשר לעשות זאת.

לאה ורון: זה עניין של שקיפות.

יצחק וקנין: אם אתם ממילא עושים את הדבר, אז מה אכפת לכם.

יצחק וקנין: אנחנו נאשר את סעיפים 1 ו-2, בהתאם לתיקונים שהוצעו פה, כולל הפרסום ברשומות, כולל כל מה שהערתם.

לאה ורון: כן.

לאה ורון: "כולן או חלקן" ושאר העניינים.

יצחק וקנין: מי בעד?

יצחק וקנין: מי נגד?

יצחק וקנין: אני מצביע על 1 ו-2, כולל הפתיח.

יצחק וקנין: בעד סעיפים 2-1– פה אחד

רועי ברית: אנחנו מבקשים להכניס תיקון להגדרה נוספת, בעצם זה יהיה בסעיף 2.

רועי ברית: בהגדרת "ציוד קצה רט"ן", הגדרה שמונה את הסוגים השונים של ציוד קצה רט"ן, אנחנו מבקשים להכניס סוג חדש של ציוד קצה רט"ן שהוא שעון יד.

רועי ברית: לאחרונה אנחנו גילינו שיש גם שעוני יד שהם סלולריים, זאת אומרת מתחברים לרשת הסלולר, וכדי להבטיח שיבואנים יוכלו לייבא אותם במסגרת הצו והאישור שהם מקבלים, נדרש תיקון להגדרה.

יצחק וקנין: אז אתם מוסיפים את זה בסעיף 2?

רועי ברית: כן, אנחנו מוסיפים את זה בסעיף 2.

נעמה דניאל: אני מציעה שתקריא את ההגדרות כדי שיהיה ברור למה אתה מתייחס.

רועי ברית: היום, "ציוד קצה רט"ן" מוגדר כציוד קצה כהגדרתו בחוק התקשורת, הפועל בשיטה התאית, שהוא אחד מאלה: מכשיר טלפון, מודם, נתב, מחשב לוח טאבלט.

רועי ברית: אנחנו מבקשים להוסיף לרשימה הזאת גם שעון יד.

יצחק וקנין: אוקיי.

יצחק וקנין: אנחנו נצביע שוב על סעיפים 1 ו-2.

יצחק וקנין: אני אומנם הצבעתי אבל אני אצביע שוב, כולל מה שהוספת כרגע, כולל כל השינויים שהוצעו.

יצחק וקנין: מי בעד?

יצחק וקנין: מי נגד?

יצחק וקנין: בעד סעיפים 2-1– פה אחד

יצחק וקנין: הסעיפים אושרו.

רועי ברית: סעיף 2 לצו העיקרי מונה את התנאים שעמידה בהם פוטרת מכשיר סלולרי, ציוד קצה רט"ן, מאישור סוג.

רועי ברית: אחד התנאים זה עמידה בדירקטיבה של האיחוד האירופאי, דירקטיבה שהוחלפה למעשה בדירקטיבה אחרת בשנת 2014 ונכנסה לתוקף בשנת 2017.

נתי שוברט: ב-16', וניתנה שנה שאפשר היה לפעול לפי שתיהן, מיוני 17' היא כבר היחידה, זאת אומרת שכל ציוד שמגיע לארץ כבר מלפני שנה וחצי, שהוא עומד בתנאים האלה, הוא כבר לפי הדירקטיבה הזאת גם ככה.

רועי ברית: אנחנו מתאימים את זה לרגולציה באיחוד האירופאי.

רועי ברית: אתה רוצה להסביר?

נתי שוברט: בדיוק מה שציינתי.

נתי שוברט: שכיוון שזה נכנס לתוקף מלא כבר מיוני 2016, והייתה עוד שנה עד יוני 2017 - - -

יצחק וקנין: מה קורה למשל אם יש מלאים פה בארץ של חלק מהציוד?

נתי שוברט: כשזה יובא וזה היה עדיין לפי הדירקטיבה הקודמת זה בסדר כי זה עמד בתנאי הצו.

נתי שוברט: מלאי שקיים נכון להיום הוא בסדר.

נתי שוברט: מרגע שהצו ייכנס לתוקף, כל ציוד שיגיע לארץ - - -

יצחק וקנין: יהיה חייב להיות בדירקטיבה הזאת.

נתי שוברט: כן.

נתי שוברט: לטעמנו, זה לא יוצר שום בעיה ליבואנים כיוון שממילא הציוד שמלכתחילה גם קבענו בצו שהוא צריך להיות לפי מה שמותאם באיחוד האירופי, הוא כבר ממילא כזה לפחות מיוני 2017, זאת אומרת כבר שנה וחצי.

יצחק וקנין: אוקיי.

יצחק וקנין: יש הערות?

יצחק וקנין: אין הערות.

יצחק וקנין: אני אצביע על סעיף 3.

יצחק וקנין: מי בעד?

יצחק וקנין: מי נגד?

יצחק וקנין: בעד סעיף 3 – פה אחד

יצחק וקנין: הסעיף אושר.

רועי ברית: אני אסביר למה הכוונה.

רועי ברית: היום היבואנים חבים בחובת דיווח למשרד מדי רבעון איזה סוגי מכשירים, איזה דגמים הם ייבאו במהלך הרבעון שקדם לדיווח, וזה מאפשר לנו בקרה ופיקוח במקרה שתתגלה תקלה ובאופן שוטף כדי שנוכל לוודא מי ייבא מכשירים אלחוטיים.

רועי ברית: אנחנו סבורים שניתן להחליף את חובת הדיווח הרבעונית בחובת דיווח חצי-שנתית.

רועי ברית: זה ישיג את אותה תכלית וזה יקל על היבואנים שיצטרכו לדווח לנו רק פעמיים בשנה במקום מדי רבעון.

יצחק וקנין: אוקיי.

יצחק וקנין: יש הערות?

יצחק וקנין: אין הערות.

יצחק וקנין: נצביע על סעיף 4.

נעמה דניאל: עם התיקון.

יצחק וקנין: עם התיקון.

יצחק וקנין: מי בעד סעיף 4?

יצחק וקנין: מי נגד?

יצחק וקנין: בעד סעיף 4 – פה אחד

יצחק וקנין: סעיף 4 אושר.

רועי ברית: אני אבהיר מה הכוונה.

רועי ברית: סעיף 8ג רבא נוסף לצו במהלך הדיון שהתקיים כאן בוועדה בקיץ 2017.

רועי ברית: הסעיף עניינו חובת סימון לציוד קצה שאינו חדש.

רועי ברית: עד אוגוסט 2017 הדרישה הייתה שמכשירים יהיו חדשים.

רועי ברית: כשפתחנו את האפשרות גם לייבא מכשירים שאינם חדשים, נוספה כאן באישור הוועדה הוראה שהיבואנים צריכים לסמן את המכשיר שאינו חדש, וזה מתוך תכלית צרכנית כדי שהלקוח יוכל לדעת בחנות כשהוא ירכוש את המכשיר האם מדובר במכשיר חדש או במכשיר שאינו חדש.

רועי ברית: בנוסף, קיימת הוראה מכוח צו הגנת הצרכן (סימון טובין), שקובעת שמצרך מוחדש יש לסמנו.

רועי ברית: "מצרך מוחדש" זה מוצר שהיה בשימוש הצרכן, הוחזר ליצרן או ליבואן ונארז בידו לשם מכירתו.

רועי ברית: מאז שתיקון הצו נכנס לתוקף, גילינו והיו גם פניות שהגיעו אלינו מהמכס וגם מצד יבואנים, שבעצם יש בלבול מצד היבואנים.

רועי ברית: הם לא בטוחים איזה משתי ההוראות חלה במקרה הזה, האם הם צריכים לסמן מכשיר שאינו חדש לפי צו התקשורת או לסמן מכשיר שהוא מוחדש לפי צו הגנת הצרכן.

רועי ברית: זה גם עורר שאלות במכס כי לפי צו הגנת הצרכן חייבים לסמן את זה עוד לפני הייבוא.

רועי ברית: אנחנו לא הכנסנו דרישה לסמן לפני או אחרי הייבוא אלא לפני שיווק ללקוח.

רועי ברית: אחרי שהקדשנו לזה מחשבה אנחנו סבורים שבעצם מדובר בכפילות שהיא מיותרת.

רועי ברית: כאשר אדם קונה מכשיר טלפון שהוא מוחדש, לצורך העניין שהוא לא חדש, לפי צו הגנת הצרכן ממילא העוסק או היבואן צריך לסמן אותו כמכשיר שהוא מוחדש, ואם המכשיר אינו ארוז, אנחנו מניחים שאדם יודע שכשהוא קונה מכשיר שהוא לא באריזה המקורית, המכשיר אינו חדש, ולכן בעצם לא נדרשת חובת הסימון שקבועה אצלנו.

רועי ברית: כדי לחסוך את הכפילות, הבלבול האפשרי והקושי שהציפו בפנינו היבואנים, אנחנו מבקשים למחוק את זה מהצו שלנו ולהשאיר את ההוראה שקיימת.

יצחק וקנין: זאת אומרת, יש חיוב היום על ידי צו הגנת הצרכן.

יצחק וקנין: נכון?

רועי ברית: כן.

רועי ברית: צו הגנת צרכן.

יצחק וקנין: זה מחייב את הסימון.

יצחק וקנין: לא צריך לעשות שני סימונים.

רועי ברית: נכון.

יצחק וקנין: אוקיי.

יצחק וקנין: מי בעד סעיף 5?

יצחק וקנין: מי נגד?

יצחק וקנין: בעד סעיף 5 – פה אחד

יצחק וקנין: הסעיף אושר.

רועי ברית: התוספת היא בעצם מתכונת הדיווח שהיבואנים נדרשים בו.

רועי ברית: בתוספת או בטופס בעצם מוגדר בכותרת שזה דיווח רבעוני.

רועי ברית: אנחנו החלפנו את זה עכשיו לדיווח חצי-שנתי, אז יש התאמות בנוסח שצריך לעשות שמבהירות שהדיווח הוא חצי-שנתי לשני הרבעונים שקדמו לדיווח ולא רק לרבעון שקדם לו.

יצחק וקנין: יש הערות?

יצחק וקנין: אין הערות.

יצחק וקנין: אנחנו נצביע על סעיף 6.

יצחק וקנין: מי בעד?

יצחק וקנין: מי נגד?

יצחק וקנין: בעד סעיף 6 – פה אחד

יצחק וקנין: הסעיף אושר.

יצחק וקנין: סיימנו.

יצחק וקנין: חג שמח.

רועי ברית: אנחנו מודים לוועדה, ליושב-ראש הוועדה.

יצחק וקנין: תודה.

יצחק וקנין: הישיבה נעולה.